CELEX: 32015R1723
Language: lt
Date: 2015-09-22 00:00:00
Title: 2015 m. rugsėjo 22 d. Komisijos įgyvendinimo reglamentas (ES) 2015/1723 dėl tam tikrų prekių klasifikavimo Kombinuotojoje nomenklatūroje

29.9.2015   
            
            
               LT
            
            
               Europos Sąjungos oficialusis leidinys
            
            
               L 252/7
            
         KOMISIJOS ĮGYVENDINIMO REGLAMENTAS (ES) 2015/1723
   2015 m. rugsėjo 22 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugsėjo 22 d.
      
         
            Komisijos vardu
         
         
            Pirmininko pavedimu
         
         Heinz ZOUREK
         
            Mokesčių ir muitų sąjungos generalinio direktorato generalinis direktorius
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Netaisyklingos formos granulių, luitų arba miltelių pavidalo chemijos atžvilgiu apibūdintas stechiometrinės sudėties produktas, sudarytas iš kristalinės špinelio struktūros magnio aliuminato (magnio aliuminio oksido). Produkto sudėtyje magnis, perskaičiuotas į magnio oksidą, sudaro apytiksliai 28 % produkto masės ir aliuminis, perskaičiuotas į aliuminio oksidą, – apytiksliai 72 % masės.
                              Produktas naudojamas ugniai atsparioms plytoms ir plytelėms, naudojamoms plieno pramonėje, gaminti.
                              Produktas gaunamas magnio oksido ir aliuminio oksido cheminės reakcijos, kuri vyksta juos lydant sukamojoje lydymo krosnyje, metu.
                           
                        
               
                  2841 90 85
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 28 skirsnio 1 pastaba ir KN kodus 2841, 2841 90 ir 2841 90 85 atitinkančiais prekių aprašymais.
                  Produktas gaunamas cheminės reakcijos lydant žaliavas sukamojoje lydymo krosnyje metu. Tai – stechiometrinis junginys (chemijos atžvilgiu apibūdintas), kuriame esančių elementų atomų skaičių galima išreikšti kaip mažų sveikųjų skaičių santykį. Jis nėra neapdorotas mineralinis produktas ar rūda, todėl nepriskirtinas 25 ar 26 skirsniui.
                  Netaisyklingos formos granulių, luitų ar miltelių pavidalo produktai yra žaliava, skirta 6815 pozicijai priskiriamiems produktams gaminti. Produktas nepriskirtinas 6815 pozicijai, nes nėra nei užbaigtas gaminys, nei pusgaminis.
                  Dėl savo stechiometrinės sudėties produktas atitinka 28 skirsnio 1 pastabos a punktą, kuriame nustatyta, kad šio skirsnio pozicijoms priskiriami tik chemijos atžvilgiu apibūdinti junginiai (t. y. turintys stechiometrinę sudėtį).
                  Kaip chemijos atžvilgiu apibūdintas produktas, špinelis klasifikuotinas pagal savo cheminę sudėtį kaip 28 skirsniui priskiriamas neorganinis chemikalas.
                  Todėl produktas klasifikuotinas kaip kitoje vietoje nenurodyta metalų oksorūgščių ir peroksorūgščių druska, priskiriant KN kodą 2841 90 85.
               
            
                  
                              2.
                           
                           
                              Nestechiometrinės sudėties produktas, kurio sudėtyje magnis perskaičiuotas į magnio oksidą, sudaro apytiksliai 20–35 % masės ir aliuminis, perskaičiuotas į aliuminio oksidą, – apytiksliai 58–78 % masės. Produktas yra netaisyklingos formos granulių, luitų arba miltelių pavidalo kristalinės struktūros špinelis.
                              Produktas naudojamas ugniai atsparioms plytoms ir plytelėms, naudojamoms plieno pramonėje, gaminti.
                              Produktas gaunamas magnio oksido ir aliuminio oksido cheminės reakcijos, kuri vyksta juos lydant sukamojoje lydymo krosnyje, metu.
                           
                        
               
                  3824 90 96
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 3824, 3824 90 ir 3824 90 96 atitinkančiais prekių aprašymais.
                  Produktas gaunamas cheminės reakcijos lydant žaliavas sukamojoje lydymo krosnyje metu. Jis nėra neapdorotas mineralinis produktas ar rūda, todėl nepriskirtinas 25 ar 26 skirsniui.
                  Dėl nestechiometrinės sudėties produktas neatitinka 28 skirsnio 1 pastabos a punkto, kuriame nustatyta, kad šio skirsnio pozicijoms priskiriami tik chemijos atžvilgiu apibūdinti junginiai (t. y. turintys stechiometrinę sudėtį), todėl nepriskirtinas 28 skirsniui.
                  Netaisyklingos formos granulių, luitų ar miltelių pavidalo produktai yra žaliava, skirta 6815 pozicijai priskiriamiems produktams gaminti. Jie nepriskirtini 6815 pozicijai, nes nėra nei užbaigti gaminiai, nei pusgaminiai.
                  Todėl produktas klasifikuotinas kaip kitoje vietoje nenurodytas chemijos pramonės arba giminingų pramonės šakų cheminis produktas arba preparatas, priskiriant KN kodą 3824 90 96.
               
            
                  
                              3.
                           
                           
                              Netaisyklingos formos pilkų granulių, skeveldrų ar įvairaus grūdėtumo miltelių pavidalo nestechiometrinės sudėties produktas iš magnio oksido ir chromo oksido, dar vadinamas sulydytu magnio chromu. Produktui būdinga kristalinė špinelio struktūra, jis naudojamas ugniai atsparioms plytoms ir plytelėms, naudojamoms plieno pramonėje, gaminti.
                              Šis produktas gaunamas sulydant magnio oksidą ir chromo rūdą lankinėje lydkrosnėje.
                           
                        
               
                  3824 90 96
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 3824, 3824 90 ir 3824 90 96 atitinkančiais prekių aprašymais.
                  Produktas gaunamas cheminės reakcijos sulydant žaliavas lankinėje lydkrosnėje metu. Jis nėra neapdorotas mineralinis produktas ar rūda, todėl nepriskirtinas 25 ar 26 skirsniui.
                  Dėl savo nestechiometrinės sudėties produktas neatitinka 28 skirsnio 1 pastabos a punkto, kuriame nustatyta, kad šio skirsnio pozicijoms priskiriami tik chemijos atžvilgiu apibūdinti junginiai (t. y. turintys stechiometrinę sudėtį), todėl nepriskirtinas 28 skirsniui.
                  Netaisyklingos formos granulių, luitų ar miltelių pavidalo produktai yra žaliava, skirta 6815 pozicijai priskiriamiems produktams gaminti. Jie nepriskirtini 6815 pozicijai, nes nėra nei užbaigti gaminiai, nei pusgaminiai.
                  Todėl produktas klasifikuotinas kaip kitoje vietoje nenurodytas chemijos pramonės arba giminingų pramonės šakų cheminis produktas arba preparatas, priskiriant KN kodą 3824 90 96.